**ANALIZA PRIVIND APLICAREA PRINCIPIULUI DE „A NU PREJUDICIA ÎN MOD SEMNIFICATIV” (DNSH)**

**ÎN CADRUL PROIECTELOR PROPUSE LA FINANȚARE PRIN**

**PRIORITATEA 1 DEZVOLTAREA INFRASTRUCTURII DE APĂ ȘI APĂ UZATĂ ȘI TRANZIȚIA LA O ECONOMIE CIRCULARĂ –**

**OS 2.6 PROMOVAREA TRANZIȚIEI LA O ECONOMIE CIRCULARĂ ȘI EFICIENTĂ**

**DIN PUNCTUL DE VEDERE AL UTILIZĂRII RESURSELOR**

(principul DNSH nu se aplică pentru acțiunile “*Consolidarea capacității instituționale a MMAP (inclusiv în parteneriat cu alți actori din sector) pentru continuarea implementării măsurilor de guvernanță prevăzute în PNGD și a ANRSC pentru dezvoltarea capacității de reglementare a politicii tarifare la nivel național*” și „*Sprijin pentru pregătirea portofoliului de proiecte aferent perioadei 2021-2027 și post 2027*”)

***A se completa corespunzător proiectului:***

**DESCRIEREA PE SCURT A PROIECTULUI**

**ELEMENTE GENERALE:**

Investițiile PDD vizează tranziția spre economia circulară, prin operaţiuni de promovare a activităților prioritare din cadrul ierarhiei de gestionare a deșeurilor. PDD răspunde acestor nevoi de dezvoltare prin investiții noi și continuarea celor demarate, pentru gestionarea deșeurilor municipale, precum și prin sprijinirea îmbunătățirii guvernanței în sectorul de deșeuri. Proiectele de investiții vor fi individuale la nivel de județ și/sau proiecte dezvoltate la nivel regional sau național și vor avea la bază PJGD/PGDMB, PNGD, precum și cadrul instituțional aferent sistemelor de management integrat al deșeurilor.

Proiectul se încadrează în tipurile de intervenții pentru care s-a facut analiza DNSH în cadrul PDD 2021-2027, incluzănd:

* Îmbunătățirea modului de gestionare a deșeurilor municipale în vedere asigurării tranziției spre economia circulară, în conformitate cu nevoile identificate în PNGD și PJGD/PGDMB, prin investiții completare investițiilor finanțate prin PNRR, precum și din alte surse.

(se vor prezenta informații specifice proiectului)

**ELEMENTE SPECIFICE:**

***Categoria acțiunilor sprijinite prin PDD care fac obiectul etapei a doua a proiectului POIM \_ se referă la*:**

* Îmbunătățirea modului de gestionare a deșeurilor municipale în vedere asigurării tranziției spre economia circulară, în conformitate cu nevoile identificate în PNGD și PJGD/PGDMB, prin investiții completare investițiilor finanțate prin PNRR, precum și din alte surse

Proiectul prevede finanțarea următoarelor investițiii:

- dezvoltarea colectării separate a deșeurilor reciclabile, a biodeșeurilor și textile (echipamente de colectare, stații de transfer), exclusiv infrastructura suport pentru colectare separată (centre de colectare prin aport voluntar, insule ecologice digitalizate, centre integrate de colectare prin aport voluntar);

- extinderea/dezvoltarea capacităților de reciclare a deșeurilor prin stații de sortare, compostare și instalații de digestie anaerobă;

- instalații integrate de tratare a deșeurilor care asigurarea tratarea deșeurilor reciclabile colectate separat și a deșeurilor reziduale.

În cazul tratării mecanice, tehnologiile utilizate pentru deșeurile reziduale și, după caz, și a deșeurilor reciclabile colectate separat vor fi automate sau semi-automate pentru asigurarea unui grad cât mai mare de valorificare materială. De asemenea, se va asigura flexibilitate în ceea ce privește trecerea de la tratarea deșeurilor reziduale la tratarea deșeurilor reciclabile, pe măsura creșterii gradului de colectate separată. Tratarea biologică va asigura în principal tratarea bio-deșeurilor colectate separat, dar și tratarea bio-deșeurilor din deșeurile reziduale prin aceeași tehnologie, dar în unități separate. Astfel se asigură costuri de investiție și operare mai reduse, flexibilitatea la variațiile de input odată cu creșterea gradului de colectare separată, conformarea cu prevederile Art. 7(1)(g) al Regulamentului (UE) 2021/105, îndeplinirea obiectivelor de pregătire pentru reutilizare și reciclare și a obiectivului de reducere a cantității de deșeuri depozitate la 10%, precum și conformarea cu regulile Malagrotta;

- modernizarea instalațiilor existente de tratare mecano-biologică, fără creșterea capacității existente, prin modernizarea părții de tratare mecanică în vederea creșterii gradului de valorificare materială și/sau, după caz, modernizarea părții de tratare biologică în vederea tratării și a biodeșeurilor colectate separat. În vederea încurajării colectării separate la sursă, pentru instalațiile integrate care asigură tratarea deșeurilor reciclabile colectate separat și a deșeurilor reziduale, cheltuielile eligibile se stabilesc în baza unui procent (pro-rata) care corespunde procentului de deșeuri colectate separat ce vor fi tratate în instalație. Acest procent se estimează ex-ante pentru fiecare proiect, pe întregul ciclu de viață al instalației și se va verifica după implementarea proiectului.

(se vor prezenta informații specifice proiectului)

**LISTA DE VERIFICARE DNSH**

Notă: pentru cele șase obiective specifice de mediu solicitantul va prezenta informațiile aferente conformității proiectului cu principiul DNSH. În cazul în care pentru un obiectiv de mediu este bifat NU(*nu necesită evaluare de fond*) se va justifica cu informații aferente proiectului. În cazul în care pentru un obiectiv de mediu s-a bifat DA (*necesită evaluare de fond*) se va detalia cu informații specifice proiectului.

**Partea 1 - Filtrarea celor 6 obiective de mediu pentru a identifica pe cele care necesită o evaluare de fond**

|  |  |  |  |
| --- | --- | --- | --- |
| **Filtrarea celor 6 obiective de mediu pentru a se evidenția care necesită o evaluare de fond conform principiului DNSH** | **Da** | **Nu** | **Justificare în cazul selectării răspunsului „Nu”**  *- completare corespunzător proiectului -* |
| Atenuarea schimbărilor climatice |  | X  (*justificare*) | Investițiile sunt încadrate sub codurile de intervenție 067 Gestionarea deșeurilor menajere: măsuri de prevenire, minimizare, sortare, reutilizare și reciclare.  Investițiile propuse conduc la îndeplinirea obiectivelor, în special a celor referitoare la creșterea gradului de reciclare a deșeurilor municipale, îmbunătățirea calității vieții cetățenilor români și a creșterii oportunităților economice, mai ales în contextul promovării noilor prevederi legislative ale UE vizând economia circulară, eficientizarea utilizării fondurilor europene.  Proiectele de investiții sprijinite prin această acțiune vor fi individuale la nivel de județ şi/sau proiecte dezvoltate la nivel regional sau naţional şi vor avea la bază Planurile Judeţene de Gestionare a Deşeurilor/ Planul de Gestionare a Deşeurilor a Municipiului Bucureşti revizuite în perioada 2019 - 2021, Planul Naţional de Gestionare a Deşeurilor, precum şi cadrul instituțional aferent sistemelor de management integrat al deşeurilor.  În cadrul acestei acțiunii se vor finanța cu prioritate, în funcţie de disponibilitatea finanţării, implementarea investiţiilor demarate sau pregătite în cadrul POIM 2014-2020. Infrastructura nouă va fi amplasată în afara ariilor naturale protejate şi a coridoarelor ecologice, pentru a evita apariția unor elemente perturbatoare în apropierea zonelor de habitat şi de deplasare a speciilor de animale sălbatice şi se va realiza în conformitate cu principiul DNSH.  Toate Planurile de Gestionare a Deşeurilor Judeţene (PJGD) au parcurs procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului.  De asemenea, investițiile prevăzute în cadrul acestei acțiuni nu vor aduce prejudicii obiectivului de atenuare a schimbărilor climatice pentru că deșeurile transportate sunt destinate pregătirii pentru operațiuni de reutilizare sau reciclare, în conformitate cu Regulamentul delegat al Comisiei 2021/2139.  *Justificare suplimentară:*   * S-a realizat pentru investițiile proiectului Analiza Amprentei de carbon conform ultimei versiuni a metodologiei BEI “EIB Project Carbon Footprint Methodologies - Methodologies for the asessment of project greenhouse gas emissions and emission variations” *– se probează prin Capitolul 12 al Studiului de Fezabilitate (SF).* * S-a monetizat calculul emisiilor de gaze cu efect de seră în echivalent CO2 (tone CO2e/an); s-a prezentat metodologia de calcul și monetizare *– se probează prin Analiza Cost-Beneficiu (ACB).* * A fost considerat rezultatul calculelor emisiilor de gaze cu efect de seră pentru investițiile proiectului aferent Analizei Amprentei de carbon în cadrul procedurii de evaluare a impactului asupra mediului (EIM) *– se probează prin documentația aferentă procedurii EIM/actul de reglementare de mediu.* |
| Adaptarea la schimbările climatice |  | X  (*justificare*) | Investițiile sunt încadrate sub codurile de intervenție 067 Gestionarea deșeurilor menajere: măsuri de prevenire, minimizare, sortare, reutilizare și reciclare, și au o contribuție substanțială la obiectivul de adaptare la schimbările climatice, respectiv 40%.  Pentru investițiile prevăzute de această măsură a fost parcurs procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului.  Astfel, conform recomandărilor raportului de mediu pentru Programul Dezvoltare Durabilă, potenţiale efecte pozitive semnificative au fost identificate pentru obiectivul relevant de mediu cu privire la populaţie şi sănătatea umană prin îmbunătăţirea condiţiilor de viaţă, în special în privința închiderii de depozite de deşeuri neconforme și obiectivul relevant de mediu privind apă prin reducerea presiunilor semnificative asupra corpurilor de apă şi obiectivul relevant de mediu privind Economie circulară printr-o gestionare mai eficientă a deşeurilor şi tranziția către o economie circulară.  De asemenea, nu au fost identificate efecte negative semnificative.  *Justificare suplimentară:*   * S-a realizat pentru investițiile proiectului Analiza privind vulnerabilitatea și riscurile aferente schimbărilor climatice (CCVRA) conform ghidului Comisiei Europene – „Non-paper Guidelines for Project Managers: Making vulnerable investments climate resilient” – *se probează prin Capitolul 12 al Studiului de Fezabilitate (SF).* * Au fost considerate concluziile și măsurile de prevenire/soluțiile de adaptare aferente Analizei privind vulnerabilitatea și riscurile aferente schimbărilor climatice din aria proiectului în cadrul procedurii de evaluare a impactului asupra mediului (EIM) – *se probează prin documentația aferentă procedurii EIM/ actul de reglementare de mediu.* |
| Utilizarea durabilă și protejarea resurselor de apă și a celor marine | X  (*evaluare de fond*) |  |  |
| Economia circulară, inclusiv prevenirea generării de deșeuri și reciclarea acestora | X  (*evaluare de fond*) |  |  |
| Prevenirea și controlul poluării aerului, apei sau solului | X  (*evaluare de fond*) |  |  |
| Protecția și refacerea biodiversității și a ecosistemelor | X  (*evaluare de fond*) |  |  |

**Partea a 2- a: Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond**  *- completare corespunzător proiectului -* |
| --- | --- | --- |
| Utilizarea durabilă și protejarea resurselor de apă și a celor marine:  *Se preconizează că măsura va fi nocivă pentru:*   1. *starea bună sau pentru potențialul ecologic bun al corpurilor de apă, inclusiv al apelor de suprafață și subterane sau* 2. *starea ecologică bună a apelor marine?* | X | Investițiile propuse nu va afecta obiectivul de utilizare durabilă și de protejare a resurselor de apă și a celor marine întrucât investițiile vor fi realizate cu respectarea următoarelor cerințe:   * Lucrările nu vor deteriora starea /potențialul ecologic a /al corpurilor de apă și nu vor împiedica îmbunătățirea potențialului ecologic cu luarea în considerare a efectelor schimbărilor climatice   sau   * Prin excepție de la cerința de mai sus, în cazul în care investițiile propuse în cadrul proiectului pot deteriora starea/potențialul ecologic ca urmare a modificărilor de natură morfologică a corpurilor de apă sau pot conduce la deteriorarea stării/potențialului ecologic, se va demonstra că proiectul de investiții îndeplinește condițiile stabilite la articolul 4.7 din DCA, respectiv articolul 2.7 din Legea Apelor 107/1996 cu modificările și completările ulterioare, prin luarea în considerare a următoarele aspecte:   - se vor lua toate măsurile posibile pentru a atenua impactul negativ asupra stării corpului de apă;  - se va analiza dacă motivele care stau la baza acestor modificări sunt de interes public major și /sau beneficiile aduse mediului și societății de realizare a obiectivelor (stabilite la paragraful 1 al articolului 4 din DCA) sunt depășite de beneficiile noilor modificări sau schimbări pentru sănătatea umană, pentru menținerea securității umane sau pentru dezvoltarea durabilă;  - beneficiile care sunt înregistrate ca urmare a acestor modificări sau schimbări aduse corpului de apă nu pot fi atinse, prin alte mijloace (opțiune superioară din punct de vedere al protecției mediului), din motive care țin de fezabilitatea tehnică sau din cauza aspecte de natură financiară.  Lucrările nu vor afecta negativ într-o măsură semnificativă speciile și habitatele direct dependente de apă.  *Justificare suplimentară:*   * Pentru proiect s-a derulat procedura de evaluare a impactului asupra mediului (EIM) care include și evaluarea impactului asupra corpurilor de apă în conformitate cu Directiva 2000/60/CE precum și punctul de vedere al autorității competente pentru gospodărirea apelor cu privire la necesitatea elaborării studiului de evaluare a impactului asupra corpurilor de apă SEICA (după caz); autoritatea competentă pentru gospodărirea apelor a decis emiterea avizului de gospodărire a apelor pentru investițiile propuse prin proiect – *se probează prin studiul de evaluare a impactului asupra corpurilor de apă (în cazul în care proiectul se supune evaluării impactului asupra corpurilor de apă) precum și prin actele de reglementare de mediu și respectiv de gospodărirea apelor*. * Investițiile proiectului nu vor deteriora starea corpurilor de apă și nu vor împiedica atingerea unei stări bune a apei/unui potențial bun al apei; proiectul nu conduce la riscul de deteriorare a stării ecologice/potențialului ecologic al corpurilor de apă de suprafață în legătură cu care se realizează investiția, precum nici la riscul de deteriorare a stării cantitative (nivel) al corpurilor de apă subterane care constituie surse de alimentare cu apă a obiectivelor de investiții – *se probează prin* *Declarația autorității compentente responsabile cu gestionarea apelor*. |
| Tranziția către o economie circulară, inclusiv prevenirea generării de deșeuri și reciclarea acestora  *Se preconizează că măsura:*  *(i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau*  *(ii) va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau*  *(iii) va cauza prejudicii semnificative și pe termen lung mediului în ceea ce privește economia circulară?* | X | Investițiile propuse nu vor afecta obiectivul de economie circulară, inclusiv prevenirea și reciclarea deșeurilor întrucât acestea se vor realiza cu respectarea următoarelor cerințe:  • Gestionarea deşeurilor rezultate în toate etapele se va realiza în linie cu obiectivele de reducere a cantităţilor de deşeuri generate şi de maximizare a reutilizării şi reciclării, respectiv în linie cu obiectivele din cadrul general de gestionare a deşeurilor la nivel naţional - Planul naţional de gestionare a deşeurilor (elaborat în baza art. 28 al Directivei 2008/98/EC privind deşeurile şi de abrogare a anumitor directive, cu modificările ulterioare şi aprobat prin Hotărârea Guvernului nr. 942/2017).  • În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  • În conformitate cu prevederile Deciziei nr. 2000/532/CE a Comisiei, preluate în legislaţia naţională prin HG nr. 856/2002, cu modificările și completările ulterioare, lucrările nu presupun utilizarea unor categorii de materiale care să poată fi încadrate în categoria substanțelor toxice și periculoase.  • În ceea ce priveşte deşeurile recuperabile rezultate pe perioada executării lucrărilor, constructorul se va asigura că cel puţin 70% (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier vor fi pregătite, respectiv sortate pentru reutilizare, reciclare și alte operațiuni de valorificare material, inclusiv operațiuni de umplere care utilizează deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor din construcții și demolări.  • În conformitate cu reglementările în vigoare, deşeurile rezultate vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor. În toate etapele proiectului se vor încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectului, în toate etapele acestuia, vor fi depozitate temporar doar pe suprafeţe special amenajate în acest sens. În cazul deşeurilor contaminate, se vor lua măsuri speciale de gestionare a acestora (prin depozitarea separată doar pe suprafeţe impermeabile), pentru a nu contamina restul deşeurilor sau solul.  • În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  Sortarea deşeurilor se va realiza la locul de producere, prin grija constructorului. Acesta are obligaţia, conform HG nr. 856/2002, cu modificările și completările ulterioare, să ţină evidenţa lunară a colectării, stocării provizorii şi eliminării deşeurilor către depozitele autorizate.  *Justificare suplimentară:*  Conform Legii nr. 292/2018 privind evaluarea impactului anumitor proiecte publice şi private asupra mediului se solicită pentru prevenirea și gestionarea deșeurilor generate pe amplasament în timpul realizării proiectului/în timpul exploatării, inclusiv eliminarea, umătoarele:  - lista deșeurilor (clasificate și codificate în conformitate cu prevederile legislației europene și naționale privind deșeurile), cantități de deșeuri generate;  - programul de prevenire și reducere a cantităților de deșeuri generate;  - planul de gestionare a deșeurilor.  *A se completa informațiile aferente documentației EIM*  *(a se specifica documentele relevante).* |
| Prevenirea și controlul poluării in aer, apa sau sol  *Se preconizează că măsura va duce la o creștere semnificativă a emisiilor de poluanți în aer, apă sau sol?* | X | Pentru investițiile prevăzute de această măsură a fost parcurs procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului.  Astfel, conform Raportului de Mediu pentru Programul Dezvoltare Durabilă potenţiale efecte pozitive nesemnificative au fost identificate pentru obiectivele relevante de mediu cu privire sol, aer, factori climatici, prin rezultatele indirecte asupra aspectelor de mediu în urma gestionării eficiente a deşeurilor municipale, tranziția către economia circulară şi închiderea depozitelor de deşeuri municipale neconforme.  Implementarea proiectelor se va face cu respectarea condițiilor de protecție a factorilor de mediu (inclusiv apă, aer și sol) potențial afectați stabilite prin actele de mediu emise în conformitate cu Directiva EIA.  Aerul  În cea mai mare parte, sursele de emisie a poluanţilor atmosferici vor fi surse la sol libere, deschise şi mobile sau staţionare difuze/ dirijate.  Activitatea de realizare a lucrărilor de construcţii include deopotrivă şi surse mobile de emisii, reprezentate de utilajele necesare desfăşurării lucrărilor, de vehiculele care vor asigura transportul materialelor de construcţii, precum şi de aprovizionare cu materiale necesare lucrărilor de construcţie, dar şi de vehiculele necesare evacuării deşeurilor de pe amplasament. Funcţionarea acestora va fi intermitentă, în funcţie de programul de lucru şi de graficul lucrărilor.  Cu toate acestea, se estimează că poluarea aerului în timpul perioadei de execuţie a lucrărilor nu depășeşte limitele maxime permise, este temporară (în timpul executării lucrărilor), intermitentă (în funcţie de programul de lucru şi de graficul lucrărilor), nu este concentrată doar în frontul de lucru (unele surse sunt mobile) nefiind de natură să afecteze semnificativ acest obiectiv de mediu.  Pe cât posibil se vor lua măsuri de atenuare, astfel că lucrările aferente proiectului vor fi realizate cu utilaje mai puţin poluante.  Apa  Pe parcursul etapei de execuţie, se vor lua măsurile necesare astfel încât deșeurile rezultate din demontări/demolări, precum și materialele necesare pentru construire, să fie corect depozitate pentru a se evita infiltraţiile în stratul acvifer sau în apele de suprafaţă, urmare a antrenării acestora de către apele pluviale sau de către vânt.  Se va asigura formarea periodică a tuturor lucrătorilor de la fața locului pentru a se asigura evitarea scurgerilor accidentale de substanţe chimice, carburanţi şi uleiuri provenite de la funcţionarea utilajelor implicate în lucrările de construcţie sau datorate manevrării defectuoase a autovehiculelor de transport.  Funcţionarea unor utilaje ce utilizează motoare cu combustie internă în preajma corpurilor de apă conţin un factor de risc inerent în cazul unor accidente, ce pot astfel conduce la contaminarea punctiformă şi temporară a corpurilor de apă de suprafaţă, însă acest risc poate fi adresat în cadrul unui plan de management de mediu (PMM), elaborat înainte de începerea etapei de execuţie a proiectului.  Utilizarea substanțelor chimice  În ceea ce privește utilizarea și prezența substanțelor chimice, activitatea nu va utiliza substanțe care, fie singure, fie în amestecuri, fie ca parte dintr-un articol, îndeplinesc criteriile prevăzute la articolul 57 din Regulamentul (CE) 1907/2006, cu excepția cazului în care s-a dovedit că utilizarea lor este esențială pentru societate.  Deșeurile solide, materialul rezultat din decopertări, excavații, combustibilii sau uleiurile nu se vor deversa în albia cursului de apă sau lacul de acumulare; se va proceda la colectarea selectivă a deșeurilor în vederea valorificării şi /sau eliminării prin firme autorizate. Pe perioada execuției lucrărilor se va acorda o atenție deosebită scurgerilor de carburanți și se va asigura un management al deșeurilor adecvat – depozitarea deșeurilor se va realiza în locuri bine stabilite, cu asigurarea protecției adecvate pentru a fi evitate infiltrațiile și poluarea acviferelor în caz de ploaie. Se vor utiliza utilaje şi mijloace de transport noi, performante, iar transportul materialelor se va realiza cu autovehicule prevăzute cu prelată. Pentru reducerea nivelului de zgomot și vibrații, acolo unde va fi cazul, vor fi instalate bariere fonice conforme cu Directiva 2002/49/CE privind evaluarea și gestiunea zgomotului.  *Justificare suplimentară:*  Conform Legii nr. 292/2018 privind evaluarea impactului anumitor proiecte publice şi private asupra mediului se solicită măsurile pentru prevenirea poluării aerului, apei sau solului și respectiv Planul de monitorizare a mediului pentru componentelor de mediu (inclusiv periodicitate, parametri etc. pentru monitorizarea fiecărui factor de mediu).  *A se completa informațiile aferente documentației EIM*  *(a se specifica documentele relevante).* |
| Protecția și refacerea biodiversității și a ecosistemelor:  *Se preconizează că măsura va fi:*  *(i) nocivă în mod semnificativ pentru condiția bună și reziliența ecosistemelor sau*  *(ii) nocivă pentru stadiul de conservare a habitatelor și a speciilor, inclusiv a celor de interes pentru Uniune?* | X | Impactul potențial al proiectelor asupra mediului, inclusiv al lucrărilor localizate în vecinătatea sau în siturile Natura 2000, este evaluat în conformitate cu prevederile Directivelor EIA, Directivei Habitate și Directivei Păsări, fiind urmărit în special potențialul impact al proiectului asupra obiectivelor specifice / măsurilor minime de conservare stabilite pentru speciile și habitatele pentru care au fost desemnate siturile, precum și evaluarea impactului cumulat (între investițiile propuse, existente sau reglementate) asupra factorilor de mediu, inclusiv la nivelul siturilor Natura 2000.  Investițiile preconizate în cadrul acestei acțiunii nu vor fi construite pe:  (a) teren arabil și terenuri cultivabile cu un nivel moderat până la ridicat al fertilității solului și cu biodiversitate subterană, astfel cum se menționează în studiul UE LUCAS;  (b) terenuri ecologice cu o valoare recunoscută a biodiversității ridicate și terenuri care servesc drept habitat al speciilor pe cale de dispariție (floră și faună) enumerate pe Lista Roșie Europeană sau pe Lista Roșie IUCN;  (c) teren forestier (acoperit sau nu de copaci), alte terenuri împădurite sau terenuri acoperite parțial sau în totalitate sau destinate a fi acoperite de copaci, chiar și atunci când acești copaci nu au atins încă dimensiunea și acoperirea pentru a fi clasificate drept pădure sau alt teren împădurit, definit în conformitate cu definiția FAO a pădurilor.  Infrastructura nouă va fi amplasată în afara ariilor naturale protejate şi a coridoarelor ecologice, pentru a evita apariţia unor elemente perturbatoare în apropierea zonelor de habitat şi de deplasare a speciilor de animale sălbatice și se va realiza în conformitate cu principiul DNSH.  *Justificare suplimentară:*   * Pentru proiect s-a derulat procedura de evaluare a impactului asupra mediului (EIM) care include și evaluarea impactului potențial asupra biodiversității în conformitate cu prevederile Directivelor EIM, Habitate și Păsări, inclusiv pentru investițiile localizate în vecinătatea sau în siturile Natura 2000, fiind analizat impactul asupra obiectivelor specifice/măsurilor minime de conservare stabilite pentru speciile și habitatele pentru care au fost desemnate siturile Natura 2000, precum și evaluarea impactului cumulat (între investițiile propuse, existente sau reglementate), inclusiv la nivelul siturilor Natura 2000 – *se probează prin Capitolul 12 al Studiului de Fezabilitate (SF) și documentele relevante aferente procedurii EIM.* * Au fost considerate în cadrul procedurii de evaluare a impactului asupra mediului (EIM) concluziile evaluării impactului asupra biodiversității, inclusiv privind analiza impactului potențial privind siturile Natura 2000, măsurile de evitare, prevenire sau atenuare precum și programul de monitorizare al măsurilor aferente, după caz *– se probează prin actul de reglementare de mediu*. |